Συζήτηση:Δροσουλίτες

message: Η παράγραφος 
«Σύμφωνα με άλλη εξήγηση το φαινόμενο οφείλεται σε αντικατοπτρισμό εικόνων από τις βόρειες ακτές της Αφρικής. Συνεπώς οι σκιές των ιππέων που παρατηρούνται δεν είναι παρά αντικατοπτρισμός καμηλιέρηδων της ερήμου.»
πρέπει να διορθωθεί. Σίγουρα η λέξη «εξήγηση» πρέπει να αντικατασταθεί με κάποια όπως π.χ. εικασία και καλό θα ήταν να υπάρξει και παραπομπή. Nikmix (συζήτηση) 11:19, 22 Απριλίου 2013 (UTC)
replies: text: Μπήκε παραπομπή στην πηγή (το βιβλίο του έφορου αρχαιοτήτων Κ. Δαβάρα, δ/ντή του Αρχαιολογικου Ινστιτούτου Κρήτης) και η φράση -που στο μεταξύ είχε αφαιρεθεί- διατυπώθηκε σύμφωνα με τα εκεί γραφόμενα. ǁǁ ǁ Chalk19 (συζήτηση) 10:34, 23 Μαΐου 2022 (UTC)

message: Αν και τα λαογραφικά στοιχεία και το ιστορικό γεγονός με το οποίο συσχετίζονται μπορούν να τεκμηριωθούν επαρκώς (καθώς και οι διάφορες λογοτεχνικές αναφορές), για τις διάφορες «θεάσεις» καθώς και η «επιστημονική εξήγηση» δεν μπορώ να βρω από πού προέρχονται.
* «γερμανική περίπολος άνοιξε πυρ εναντίον τους» το συγκεκριμένο φερόμενο περιστατικό αναφέρεται στη μηχανή του χρόνου, η οποία όμως δεν αναφέρει πηγές και έτσι θα μπορούσε κάλλιστα να είναι μεταγενέστερος θρύλος για τον οποίο δεν υπάρχει κάποια αναφορά στα αρχεία της εποχής (όπως αυτές που ο CGP Grey αποκαλεί «a Lady Godiva story»)
* το ίδιο ισχύει και για το «τουρκικό στράτευμα τους είδε το 1890 και τρόμαξε»
Παρόμοια προβλήματα υπάρχουν και για την εξήγηση. Σύμφωνα με τη Μηχανή του Χρόνου, η θεωρία του αντικατοπτρισμού προέρχεται από την «Εταιρεία Ψυχικών Ερευνών» το 1928, αλλά λείπουν περισσότερες λεπτομέρειες (όπως πού δημοσιεύθηκε). Η Πάπυρος-Λαρούς του 1963 αναφέρει απλώς «υπό επιστημόνων κατατάσσεται στους ανώτερους αντικατοπτρισμούς» (weasel words). Η θεωρία του μαζικού αυτοϋπνωτισμού αν και αναφέρεται από τον Δαβάρα, δεν αναφέρει ποιος την πρότεινε. To sansimera αναφέρει την εξάτμιση του δρόσου ως πιθανή εξήγηση, αλλά όπως και η μηχανή του χρόνου δεν έχει πηγές για την προέλευση της εξήγησης, ούτε αναφέρει κάτι σχετικό. --C Messier 10:40, 23 Μαΐου 2022 (UTC)
replies: text: @C messier Δεν πρέπει στις εξηγήσεις/ερμηνείες να προχωρήσουμε πέρα από ορισμένες γενικές αναφορές, από τις πιο αξιόπιστες πηγές. Λ.χ. η φράση του Κωστή Δαβάρα απλά αποτυπώνει περιγραφικά ένα εύρος εξηγήσεων, δεν πάει παραπέρα, δεν ήταν άλλωστε αυτό το θέμα του, όπως υποθέτω κι άλλων που έχουν αναφορές. ǁǁ ǁ Chalk19 (συζήτηση) 10:48, 23 Μαΐου 2022 (UTC)
replies: text: :Εννοώ κάποιος την πρότεινε αυτήν την εξήγηση. Ποιος ήταν αυτός; Πού πρωτοδημοσιεύθηκε; Δεν ήταν ο Δαβάρας καθώς έχω βρει προγενέστερη τριτογενή πηγή που την αναφέρει. (μάλλον η εταιρεία των ψυχικών ερευνών, αλλά καλή τύχη να βρεις προπολεμικές πηγές στην Ελλάδα) --C Messier 11:01, 23 Μαΐου 2022 (UTC)
replies: text: ::Αν εννοούμε την ελληνική ΕΨΕ, του Τανάγρα, θα μπορούσα να κοιτάξω στο περιοδικό Ψυχικαί Έρευναι, αν βρω τα τεύχη που κάπου πρέπει να έχω. Αλλά δεν είναι τόσο εύκολο, τουλάχιστον αυτή την ώρα. ǁǁ ǁ Chalk19 (συζήτηση) 11:16, 23 Μαΐου 2022 (UTC)

text: ::Μάλλον ναι την ελληνική ΕΨΕ. Έτσι τουλάχιστον γράφει η ιστοσελίδα Καίρατος του Αντώνη Βασιλάκη, η οποία δημοσιεύθηκε το 2001 και μάλλον είναι η πηγή πολλών άλλων ιστοτόπων. --C Messier 11:35, 23 Μαΐου 2022 (UTC)
thread_title:  Προβλήματα προέλευσης